MUNICIPIUL  SATU MARE

Direcția Patrimoniu

Serviciul Patrimoniu, Concesionări, Închirieri

Direcția economică

Nr. 42962/17.07.2026 
În temeiul prevederilor art. 136 alin. (8) lit. b) din OUG nr. 57/2019              privind Codul administrativ, cu modificările și completările ulterioare, Directorul executiv al Direcției Patrimoniu prin Serviciul Patrimoniu Concesionări Închirieri și Directorul executiv al Direcției Economice, formulează următorul:

RAPORT DE SPECIALITATE

la proiectul de hotărâre

aprobarea vânzării unui imobil - teren situat în Municipiul Satu Mare, str. Ion Luca Caragiale nr. 21

Prin prezentul proiect de hotărâre se propune plenului Consiliului Local al Municipiului Satu Mare, aprobarea vânzării terenului în suprafață de 352 mp                înscris în CF nr. 150444 Satu Mare cu nr. top 13187/15 proprietatea privată a Municipiului Satu Mare, aferent imobilului - construcție situat în Satu Mare,                      str. Ion Luca Caragiale nr. 21, solicitat de către numitele Fedorca Ileana, Fedorca (fosta Răcșan) Daniela și Spilman Loredana - Ligia, prin cererea înregistrată la Primăria Municipiului Satu Mare sub nr. 7519/02.02.2024.
În susținerea cererii s-a depus documentația cadastrală denumită ”Plan de situație”, vizată de O.C.P.I. Satu Mare sub nr. 60212/21.11.2016, întocmită de persoană fizică autorizată A.N.C.P.I. Vaida Vasile, din care  rezultă faptul că pe parcela de teren solicitată a fi cumpărată se află o construcție – C1.
Din cuprinsul extrasului de CF nr. 150444 Satu Mare (CF vechi nr. 13053                    Satu Mare) identificat cu nr. top. 13187/15, rezultă că terenul în suprafață                de 352 mp, reprezentând cota de 88/142 părți, este înscris în proprietatea privată a Statului Român, iar diferența de teren, împreună cu construcția C1 situată în municipiul Satu Mare, str. Ion Luca Caragiale nr. 21, este înscrisă în proprietatea comună pe cote-părți a numitelor Fedorca Ileana, Fedorca (fostă Răcșan) Daniela și Spilman Loredana-Ligia, drept dobândit prin moștenire.
Conform memoriului tehnic privind situația juridică a imobilului, întocmit de persoană fizică autorizată A.N.C.P.I. Vaida Vasile, terenul solicitat a fi cumpărat este situat în intravilanul Municipiului Satu Mare și reprezintă curtea casei de locuit aflată în proprietatea petentelor.
Potrivit Certificatului de atestare fiscală pentru persoane fizice, emis de Direcția de Impozite și Taxe Locale Satu Mare, numitele Fedorca Ileana, Fedorca (fosta Răcșan) Daniela și Spilman Loredana - Ligia sunt înregistrate în evidențele fiscale cu clădire rezidențială edificată în anul 1966, cota de teren care fac obiectul cererii de cumpărare și cea deținută în proprietate.
Documentația a fost completată cu declarații prin care solicitantele își dau acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată privind imobilul în cauză.

În urma verificărilor topografice, rezultă faptul că documentația cadastrală                     a terenului este întocmită cu respectarea legislației în vigoare și este realizată conform folosinței efective, iar în natură pe terenul solicitat a fi cumpărat este edificată casa de locuit a petentelor. 

Din verificările efectuate rezultă că, din punct de vedere juridic, pentru terenul care face obiectul prezentului proiect de hotărâre nu există litigii aflate pe rolul instanțelor judecătorești.
După verificarea evidențelor din punct de vedere a legilor proprietății, s-a constatat faptul că imobilul în cauză nu figurează ca fiind revendicat în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.
Determinarea suprafeței de teren aferente fiecărui coproprietar s-a realizat prin raportare la cotele de proprietate înscrise în Cartea Funciară, având în vedere că dreptul de proprietate este constituit în coproprietate atât asupra construcției, cât și asupra terenului aferent acesteia.

În prima etapă, cotele-părți ideale înscrise în Cartea Funciară au fost convertite în suprafețe echivalente, rezultând următoarele valori:

    Fedorca Ileana – 132,52 mp;

    Fedorca (fosta Răcșan) Daniela – 39,74 mp;

    Spilman Loredana - Ligia – 39,74 mp.

Suprafața totală corespunzătoare cotelor de proprietate ale celor trei coproprietari este de:

132,52 mp + 39,74 mp+ 39,74 = 212,00 mp.

Din suprafața totală a imobilului rezultă o suprafață de 352,00 mp rămasă în proprietatea statului, aceasta reprezentând diferența dintre suprafața totală a terenului și suprafața corespunzătoare cotelor deja atribuite.

În vederea repartizării acestei suprafețe în mod proporțional cu drepturile de proprietate existente, s-a determinat coeficientul de repartizare (indicele de proporționalitate), calculat astfel:

K = 352,00 mp / 212,00 mp = 1,66.

Coeficientul de repartizare K = 1,66 a fost aplicat suprafeței corespunzătoare fiecărei cote de proprietate, rezultând suprafața de teren aferentă fiecărui coproprietar, după cum urmează:

    Fedorca Ileana : 132,52 mp × 1,66 = 219,98 mp ≈ 220 mp;

    Fedorca (fosta Răcșan) Daniela: 39,74 mp × 1,66 = 65,97 mp ≈ 66 mp;

    Spilman Loredana - Ligia: 39,74 mp × 1,66 = 65,97 mp ≈ 66 mp.

Rezultatele au fost rotunjite la metru pătrat, în conformitate cu practica utilizată în documentațiile cadastrale.

Metodologia de calcul respectă principiul proporționalității dreptului de proprietate, suprafața de teren fiind repartizată proporțional cu cotele-părți ideale deținute de coproprietari, astfel cum acestea sunt înscrise în Cartea Funciară.
Prin urmare, se propune vânzarea, în cote-părți, a terenului în suprafață                        de 352 mp, înscris în CF nr. 150444 Satu Mare cu nr. top. 13187/15, în favoarea solicitantelor, proporțional cu cotele-părți deținute de acestea din construcție, aflată în proprietatea lor comună, după cum urmează:

- cota de  220/568 părți teren în favoarea numitei Fedorca Ileana, 

- cota de  66/568 părți teren în favoarea numitei Fedorca Daniela,

- cota de 66/568 părți teren în favoarea numitei Spilman Loredana – Ligia.

 Astfel prețul stabilit în vederea vânzării terenului în suprafață de 352 mp, este     de 9.152 lei, calculat conform prețurilor prevăzute în raportul de evaluare terenuri cu categoria de folosință „curți-construcții”, situate pe str. Ion Luca Caragiale, care constituie Anexa 1 din Hotărârea Consiliului Local Satu Mare nr. 155/28.04.2022, după cum urmează:
- prețul de 5.720 lei, pentru terenul în suprafață de 220 mp ce revine numitei Fedorca Ileana,  

-  prețul de 1.716 lei, pentru terenul în suprafață de 66 mp ce revine numitei Fedorca (fosta Răcșan) Daniela,
- prețul de 1.716 lei, pentru terenul în suprafață de 66 mp ce revine numitei Spilman Loredana – Ligia.

Conform adresei SC KONCRET SRL prin expert evaluator atestat ANEVAR ing. Pop Dorina, înregistrată la instituția noastră sub nr. 11794/24.02.2025, prețurile de vânzare și închiriere a terenurilor din domeniul privat al municipiului Satu Mare, nu au suferit modificări radicale față de cele estimate în raportul de evaluare aprobat prin HCL Satu Mare  nr. 155/28.04.2022.

Date fiind considerentele de mai sus, s-a concluzionat că sunt îndeplinite prevederile art. 364 din Codul administrativ, aprobat prin O.U.G. nr. 57/2019 cu modificările și completările ulterioare.
Față de cele expuse mai sus, raportat la prevederile art. 129 alin. (2) lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și  hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

